<b>שאלה </b>שם (פ' כ' ה' ז') אה מצא מציאה אם יכול להחשיך עליה מחשיך ואם לא מוליכה פחות פחות מד' אמות ועתה אתה ברוך ה' אשר הפליא לך עצה וגבורה בתורתו הקדושה הוא ילמדך להועיל לנו ולהאיר עינינו בזה כי לא נדע לפרש גמרא של ריש פרק מי שהחשיך אלא לחומרא שלא התירו חכמים בשום עניין לגבי מציאה אלא בכיסו דטרח ביה הרבה ואם אי אתה מתיר לו מתוך שהוא בהול על ממונו אתי לאיתויי בהדיה וכן מצאנו בפירוש רבינו חננאל ז''ל כמו שקבלנו ועם כל זה יפרש לנו רבינו ההלכה באר היטב ולא נסור ימין ושמאל כדין הנטוי עלינו כי אתה הרבים ואנחנו בגלותינו מתי מספר ובארץ אשר גוברת בה השכחה הרבה ומזרה ישראל יקבצנו לארץ הצבי ותעבור לפננו וה' בראשינו: